CELEX: 32015D0278
Language: lv
Date: 2015-02-18 00:00:00
Title: Komisijas Īstenošanas lēmums (ES) 2015/278 ( 2015. gada 18. februāris ), ar ko Lēmumu 2010/221/ES groza attiecībā uz valstu pasākumiem, ar kuriem novērš konkrētu ūdensdzīvnieku slimību ievešanu Īrijas, Somijas un Apvienotās Karalistes daļās (izziņots ar dokumenta numuru C(2015) 791)  Dokuments attiecas uz EEZ

20.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 47/22
            
         KOMISIJAS ĪSTENOŠANAS LĒMUMS (ES) 2015/278
   (2015. gada 18. februāris),
   ar ko Lēmumu 2010/221/ES groza attiecībā uz valstu pasākumiem, ar kuriem novērš konkrētu ūdensdzīvnieku slimību ievešanu Īrijas, Somijas un Apvienotās Karalistes daļās
   
      
         (izziņots ar dokumenta numuru C(2015) 791)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 43. panta 2. punktu,
   tā kā:
   
               (1)
            
            
               Ar Komisijas Lēmumu 2010/221/ES (2) konkrētām dalībvalstīm, lai nepieļautu konkrētu slimību ievešanu to teritorijā, ir atļauts piemērot ierobežojumus attiecībā uz tādu sūtījumu laišanu tirgū un importu, kuros ir ūdensdzīvnieki, ar noteikumu, ka tās ir pierādījušas šādu slimību neesamību to teritorijā vai to teritorijas konkrētās norobežotās zonās vai tās ir sagatavojušas izskaušanas vai uzraudzības programmu šāda statusa iegūšanai.
            
         
               (2)
            
            
               Lēmumā 2010/221/ES noteikts, ka tā I pielikumā iekļautās dalībvalstis un to daļas uzskatāmas par minētajā pielikumā iekļauto slimību neskartām. Turklāt ar minēto lēmumu tika apstiprinātas izskaušanas programmas, ko dažas dalībvalstis bija pieņēmušas attiecībā uz zonām un slimībām, kas uzskaitītas tā II pielikumā. Ar minēto lēmumu arī apstiprinātas austeru herpesvīrusa 1 μVar (OsHV-1 μVar) uzraudzības programmas, ko dažas dalībvalstis pieņēmušas attiecībā uz III pielikumā noteiktajām zonām.
            
         
               (3)
            
            
               Lēmuma 2010/221/ES I pielikumā patlaban ir uzskaitītas šādas Apvienotās Karalistes daļas, kuras ir 1μVar austeru herpesvīrusa (OsHV-1 μVar) neskartas: Lielbritānijas teritorija, izņemot Whitestable Bay Kentā, Blackwater estuāru Eseksā un Poole Harbour Dorsetā, Larne Lough zonu Ziemeļīrijas teritorijā un Gērnsijas teritoriju.
            
         
               (4)
            
            
               Apvienotā Karaliste paziņoja Komisijai, ka OsHV-1 μVar tika konstatēts arī Crassostrea gigas no Crouch upes Eseksā. Šis gadījums ir jauns OsHV-1 μVar uzliesmojums Lielbritānijas teritorijas zonā, kas pašlaik pasludināta par slimības neskartu. Tāpēc būtu jāgroza to Apvienotās Karalistes zonu ģeogrāfiskās robežas, kurās ir apstiprināti Lēmuma 2010/221/ES I pielikumā uzskaitītie valsts pasākumi.
            
         
               (5)
            
            
               Apvienotā Karaliste turklāt informēja Komisiju, ka ieraksts Lēmuma 2010/221/ES I pielikumā attiecībā uz to Ziemeļīrijas daļu ģeogrāfiskajām robežām, kuras ir pasludinātas par OsHV-1 μVar neskartām, nav saskaņā ar tās deklarāciju. Pareizai norādei attiecībā uz robežām vajadzētu būt šādai: “Ziemeļīrijas teritorija, izņemot Dundrum Bay, Killough Bay, Lough Foyle, Carlingford Lough un Strangford Lough”. Tādēļ I pielikums būtu attiecīgi jāgroza.
            
         
               (6)
            
            
               Somijas teritorijas kontinentālās daļas ir uzskaitītas Lēmuma 2010/221/ES II pielikumā kā teritorija, kurā ir apstiprināta bakteriālās nieru slimības (BKD) izskaušanas programma.
            
         
               (7)
            
            
               Attiecīgi ar Lēmumu 2010/221/ES ir apstiprināti konkrēti Somijas veiktie pasākumi saistībā ar uzņēmīgu sugu akvakultūras dzīvnieku sūtījumu pārvietošanu uz minētajām zonām. Tomēr, lai varētu atkārtoti novērtēt minēto valsts pasākumu lietderību, tā paša lēmuma 3. panta 2. punkts paredz, ka minētie pasākumi ir piemērojami tikai līdz 2015. gada 31. decembrim.
            
         
               (8)
            
            
               Somija informēja Komisiju, ka tā ir nolēmusi atsaukt BKD no ūdensdzīvnieku slimību saraksta, kurā esošās slimības Somijā ir obligāti jākontrolē un jāizskauž. Minētais lēmums stājās spēkā 2014. gada 1. decembrī. Tādējādi no minētās dienas Somijā vairs nav BKD izskaušanas programmas, kas apstiprināta saskaņā ar Direktīvas 2006/88/EK 43. pantu attiecībā uz visu valsts teritoriju vai tās daļām. Tāpēc ieraksts par Somiju Lēmuma 2010/221/ES II pielikumā būtu jāsvītro, un šis grozījums būtu jāpiemēro no 2014. gada 1. decembra.
            
         
               (9)
            
            
               Lēmuma 2010/221/ES III pielikumā pašlaik ir uzskaitīti septiņi Īrijas teritorijas iecirkņi, kuros ir apstiprināta austeru herpesvīrusa 1 μVar (OsHV-1 μVar) uzraudzības programma.
            
         
               (10)
            
            
               Īrija ir paziņojusi Komisijai par OsHV-1 μVar konstatēšanu vienā no minētajiem iecirkņiem, proti, Askeaton Bay, 6. iecirknī. Tāpēc Lēmuma 2010/221/ES III pielikumā ieraksts par Īriju attiecībā uz 6. iecirkņa ģeogrāfiskajām robežām būtu jāgroza.
            
         
               (11)
            
            
               Tāpēc Lēmums 2010/221/ES būtu attiecīgi jāgroza,
            
         
               (12)
            
            
               Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
            
         IR PIEŅĒMUSI ŠO LĒMUMU.
   1. pants
   Lēmuma 2010/221/ES I, II un III pielikumu aizstāj ar šā lēmuma pielikuma tekstu.
   2. pants
   Šo lēmumu piemēro no 2014. gada 1. decembra.
   3. pants
   Šis lēmums ir adresēts dalībvalstīm.
   
      Briselē, 2015. gada 18. februārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 328, 24.11.2006., 14. lpp.
   
   
      (2)  Komisijas 2010. gada 15. aprīļa Lēmums 2010/221/ES, ar ko apstiprina valsts pasākumus, lai ierobežotu konkrētu akvakultūras dzīvnieku un savvaļas ūdensdzīvnieku slimību ietekmi saskaņā ar Padomes Direktīvas 2006/88/EK 43. pantu (OV L 98, 20.4.2010., 7. lpp.).
   
      PIELIKUMS
      “
            I PIELIKUMS
            
               Dalībvalstis un zonas, kuras uzskata par tabulā uzskaitīto slimību neskartām un kuras ir apstiprinātas, lai veiktu valsts pasākumus minēto slimību ievešanas novēršanai saskaņā ar Direktīvas 2006/88/EK 43. panta 2. punktu
            
            
                        Slimība
                     
                     
                        Dalībvalsts
                     
                     
                        Kods
                     
                     
                        Tās zonas ģeogrāfiskās robežas, kurai ir apstiprināti valsts pasākumi
                     
                  
                        Karpu pavasara virēmija (SVC)
                     
                     
                        Dānija
                     
                     
                        DK
                     
                     
                        Visa teritorija
                     
                  
                        Īrija
                     
                     
                        IE
                     
                     
                        Visa teritorija
                     
                  
                        Ungārija
                     
                     
                        HU
                     
                     
                        Visa teritorija
                     
                  
                        Somija
                     
                     
                        FI
                     
                     
                        Visa teritorija
                     
                  
                        Zviedrija
                     
                     
                        SE
                     
                     
                        Visa teritorija
                     
                  
                        Apvienotā Karaliste
                     
                     
                        UK
                     
                     
                        Visa Apvienotās Karalistes teritorija;
                        Gērnsijas, Džērsijas un Menas Salas teritorijas
                     
                  
                        Bakteriālā nieru slimība (BKD)
                     
                     
                        Īrija
                     
                     
                        IE
                     
                     
                        Visa teritorija
                     
                  
                        Apvienotā Karaliste
                     
                     
                        UK
                     
                     
                        Ziemeļīrijas teritorija
                        Gērnsijas, Džērsijas un Menas Salas teritorijas
                     
                  
                        Infekciozā pankreātiskā nekroze (IPN)
                     
                     
                        Somija
                     
                     
                        FI
                     
                     
                        Teritorijas kontinentālās daļas
                     
                  
                        Zviedrija
                     
                     
                        SE
                     
                     
                        Teritorijas kontinentālās daļas
                     
                  
                        Apvienotā Karaliste
                     
                     
                        UK
                     
                     
                        Menas Salas teritorija
                     
                  
                        Inficēšanās ar Gyrodactylus salaris (GS)
                     
                     
                        Īrija
                     
                     
                        IE
                     
                     
                        Visa teritorija
                     
                  
                        Somija
                     
                     
                        FI
                     
                     
                        
                           Tenjoki un Näätämönjoki ūdens sateces baseini; Paatsjoki, Tuulomajoki un Uutuanjoki ūdens sateces baseini tiek uzskatīti par buferzonu
                     
                  
                        Apvienotā Karaliste
                     
                     
                        UK
                     
                     
                        Visa Apvienotās Karalistes teritorija
                        Gērnsijas, Džērsijas un Menas Salas teritorijas
                     
                  
                        Austeru herpesvīruss 1 μVar (OsHV-1 μVar)
                     
                     
                        Apvienotā Karaliste
                     
                     
                        UK
                     
                     
                        Lielbritānijas teritorija, izņemot Whitstable Bay Kentā, Blackwater estuāru Eseksā un Poole Harbour Dorsetā
                        Ziemeļīrijas teritorija, izņemot Dundrum Bay, Killough Bay, Lough Foyle, Carlingford Lough un Strangford Lough
                        
                        Gērnsijas teritorija
                     
                  
         
            II PIELIKUMS
            
               Dalībvalstis un to teritorijas daļas, kurās ir konkrētu akvakultūras dzīvnieku slimību izskaušanas programmas un kuras ir apstiprinātas, lai veiktu valsts pasākumus minēto slimību kontrolei saskaņā ar Direktīvas 2006/88/EK 43. panta 2. punktu
            
            
                        Slimība
                     
                     
                        Dalībvalsts
                     
                     
                        Kods
                     
                     
                        Tās zonas ģeogrāfiskās robežas, kurai ir apstiprināti valsts pasākumi
                     
                  
                        Bakteriālā nieru slimība (BKD)
                     
                     
                        Zviedrija
                     
                     
                        SE
                     
                     
                        Teritorijas kontinentālās daļas
                     
                  
                        Infekciozā aizkuņģa dziedzera nekroze (IPN)
                     
                     
                        Zviedrija
                     
                     
                        SE
                     
                     
                        Teritorijas piekrastes daļas
                     
                  
         
            III PIELIKUMS
            
               Dalībvalstis un zonas, kurām ir noteiktas austeru herpesvīrusa 1 μVar (OsHV-1 μVar) uzraudzības programmas un kuras ir apstiprinātas, lai veiktu valsts pasākumus minētās slimības kontrolei saskaņā ar Direktīvas 2006/88/EK 43. panta 2. punktu
            
            
                        Slimība
                     
                     
                        Dalībvalsts
                     
                     
                        Kods
                     
                     
                        Tās zonas ģeogrāfiskās robežas, kurai ir apstiprināti valsts pasākumi (dalībvalstis, zonas un iecirkņi)
                     
                  
                        Austeru herpesvīruss 1 μVar (OsHV-1 μVar)
                     
                     
                        Īrija
                     
                     
                        IE
                     
                     
                        1. iecirknis: Sheephaven Bay
                        
                        2. iecirknis: Gweebara Bay
                        
                        3. iecirknis: Killala Bay, Broadhaven
                           Bay un Blacksod Bay
                        
                        4. iecirknis: Streamstown Bay
                        
                        5. iecirknis: Bertraghboy Bay un Galway Bay
                        
                        6. iecirknis: Poulnasharry Bay
                        
                        7. iecirknis: Kenmare Bay
                        
                     
                  ”